**Grozījumi likumā "Par uzņēmumu ienākuma nodokli"**

Izdarīt likumā "Par uzņēmumu ienākuma nodokli" (Latvijas Republikas Saeimas un Ministru Kabineta Ziņotājs, 1995, 7., 24.nr.; 1996, 9., 15.nr.; 1997, 8., 24.nr.; 1998, 8., 21.nr.; 1999, 6., 24.nr.; 2000, 9.nr.; 2001, 1., 5., 24.nr.; 2003, 15.nr.; 2005, 2., 24.nr.; 2006, 1.nr.; 2007, 3., 12., 24.nr.; 2009, 1.,15., 21.nr.; Latvijas Vēstnesis, 2009, 175., 200.nr.; 2010, 102., 131., 170., 206.nr., 2011, 204.nr., 2013, 53., 119.nr.) šādus grozījumus:

1. Aizstāt visā likumā vārdus „uzņēmumu ienākuma nodokļa deklarācija” (attiecīgā locījumā) ar vārdu „deklarācija” (attiecīgā locījumā).
2. Aizstāt visā likumā vārdus „nodokļa taksācijas gada deklarācija” (attiecīgā locījumā) ar vārdu „deklarācija” (attiecīgā locījumā).
3. Aizstāt visā likumā vārdus „nodokļa deklarācija” (attiecīgā locījumā) ar vārdu „deklarācija” (attiecīgā locījumā).
4. 1.pantā:

papildināt pirmajā daļā aiz vārdiem „Apdrošināšanas sabiedrību un to uzraudzības likumā” ar vārdiem „Zinātniskās darbības likumā”;

papildināt 12.daļas 1.punktā aiz vārdiem „esoša kuģa” ar vārdiem „izņemot kuģi, kura neto tonnāžas tilpība ir mazāka par 100 vienībām”;

aizstāt 26.daļā vārdus „riteņkrēslos sēdošos invalīdus” ar vārdiem „riteņkrēslos sēdošās personas ar invaliditāti”;

papildināt pantu ar 29 daļu šādā redakcijā:

„(29) Pētniecība un attīstība **-** radošs darbs, kas sistemātiski tiek veikts, lai palielinātu zināšanu apjomu un izmantotu šīs zināšanas jaunu izstrādņu izveidei, un ietver:

1. rūpnieciskos pētījumus – plānoti pētījumi vai kritiska izpēte, kuras mērķis ir iegūt jaunas zināšanas un paņēmienus, ko izmantot jaunu produktu, tehnoloģiju izstrādei vai būtiskai esošo produktu vai tehnoloģiju uzlabošanai;
2. eksperimentālo izstrādni – zinātnisko atziņu, tehnoloģisko, komerciālo vai citu būtisku zināšanu vai prasmju kombinēšana, modelēšana vai izmantošana, lai radītu jaunus vai būtiski uzlabotus produktus vai tehnoloģijas, vai darbības, kuru mērķis ir konceptuāli definēt, plānot un dokumentēt jaunus produktus vai tehnoloģijas.”.
3. 2.pantā:

aizstāt trešajā daļā vārdus „kas atbilst normatīvajos aktos noteiktajiem kritērijiem par atbalsta saņemšanu lauku attīstībai” ar vārdiem „un mežsaimniecības pakalpojumu kooperatīvās sabiedrības, kas atbilst noteiktajiem atbilstības kritērijiem”;

papildināt pantu ar 3.1 un 3.2daļu šādā redakcijā:

„(31) Šā panta trešā daļa attiecībā uz lauksaimniecības pakalpojumu kooperatīvajām sabiedrībām un mežsaimniecības pakalpojumu kooperatīvajām sabiedrībām, kas atbilst noteiktajiem atbilstības kritērijiem, ir piemērojama taksācijas periodā, pēc kura rezultātu izvērtēšanas pēctaksācijas periodā attiecīgajai sabiedrībai ir piešķirts atbilstības statuss. Minēto sabiedrību taksācijas perioda izdevumi, kuri nav saistīti ar saimniecisko darbību un nav personificējami, ir uzskatāmi par biedriem sadalīto peļņas daļu, kas attiecināma uz katram biedram sadalīto attiecīgās kooperatīvās sabiedrības pārpalikuma daļu atbilstoši viņa izmantoto kooperatīvās sabiedrības pakalpojumu apjomam.

(32) Šā panta 3.1daļā minētajos izdevumos, kuri attiecināmi uz sabiedrības biedra sadalīto pārpalikuma daļu, neietver:

1. maksājumus, kuri veikti kā ziedojums šā likuma 20.1pantā minētajām institūcijām, ja ievēroti šā likuma 20.1panta septītajā daļā minētie nosacījumi;
2. kooperatīvās sabiedrības reprezentācijas izdevumu summu, ja šī summa nepārsniedz 700 *euro* un kooperatīvās sabiedrības taksācijas perioda neto apgrozījums nepārsniedz 700 000 *euro*;
3. kooperatīvās sabiedrības reprezentācijas izdevumu summu, ja šī summa nepārsniedz 0,1 procentu no taksācijas perioda neto apgrozījuma un kooperatīvās sabiedrības taksācijas perioda neto apgrozījums pārsniedz 700 000 *euro*;
4. soda naudai, līgumsodiem un naudas sodiem izmantoto summu, kā arī nokavējuma naudas un citu soda sankciju summu, kas aprēķināta saskaņā ar likumu „Par nodokļiem un nodevām” un konkrēto nodokļu likumiem.”
5. 3.pantā:

aizstāt ceturtās daļas 1.2 punktā vārdus „kas atbilst normatīvajos aktos noteiktajiem kritērijiem par atbalsta saņemšanu lauku attīstībai” ar vārdiem „noteiktajiem atbilstības kritērijiem un mežsaimniecības pakalpojumu kooperatīvās sabiedrības, kas atbilst noteiktajiem atbilstības kritērijiem”;

papildināt 4.5daļu pēc vārdiem „līdzdalības atsavināšanas” ar vārdiem un skaitļiem” (izņemot līdzdalības atsavināšanu šā likuma 6.2 vai6.3pantā minētā reorganizācijas procesa ietvaros)”;

papildināt pantu ar 4.8daļu šādā redakcijā:

„4.8 Nodokļa maksātājs, kas ir Eiropas Savienības dalībvalsts rezidents, vai tādas valsts rezidents, ar kuru Latvijai ir noslēgta un stājusies spēkā konvencija par nodokļu dubultās uzlikšanas un nodokļu nemaksāšanas novēršanu un kas ir guvis šā panta ceturtās daļas 7.punktā minēto ienākumu, ir tiesīgs Valsts ieņēmumu dienestā iesniegt pārskatu par nodokļa aprēķinu atbilstoši Ministru kabineta noteiktajai kārtībai un dokumentus, kas pierāda ar gūto ieņēmumu saistīto izdevumu apmēru, aprēķinātajam ar uzņēmumu ienākuma nodokli apliekamajam ienākumam piemērojot 15 procentu nodokļa likmi.”;

papildināt astotajā daļā pēc vārda „maksājumiem” ar vārdiem un skaitļiem iekavās „(izņemot šā panta 8.2daļā minētos maksājumus)”;

izslēgt astotās daļas 2.punktu;

aizstāt astotās daļas 3.punktā vārdus „ir attiecīgās zemu nodokļu vai beznodokļu valsts vai teritorijas izcelsmes preces” ar vārdiem „tiek iegādātas par tirgus cenām”;

papildināt pantu ar 8.1 un 8.2daļu šādā redakcijā:

„(81) Pienākums ieturēt nodokli no nerezidentam (akciju turētājam vai starpniekam), kas atrodas, ir izveidots vai nodibināts Ministru kabineta noteikumos minētajās zemu nodokļu un beznodokļu valstīs vai teritorijās, izmaksātajām akciju sabiedrību, kuru akcijas ir publiskajā apgrozībā, dividendēm un ieskaitīt to valsts budžetā ir vērtspapīru konta turētājam, kas veic norēķinu ar nerezidentu.

(82) Neatkarīgi no jebkuriem šā likuma noteikumiem uzņēmumu ienākuma nodokli pēc turpmāk minētajām likmēm ietur no šādiem maksājumiem juridiskajām, fiziskajām un citām personām, kuras atrodas, ir izveidotas vai nodibinātas Ministru kabineta noteikumos minētajās zemu nodokļu un beznodokļu valstīs vai teritorijās, ieskaitot maksājumus šo personu pārstāvjiem vai trešo personu banku kontos un maksājumus, kas veikti savstarpēja norēķinu ieskaita veidā:

1. no procentu maksājumiem, - 5 procenti, ja tos izmaksā Latvijas Republikā reģistrētās kredītiestādes, vai 15 procenti no visiem pārējiem procentu maksājumiem;
2. no maksājumiem par intelektuālo īpašumu, - 15 procenti no maksājumiem.”
3. Papildināt 4.panta ceturto daļu ar otro teikumu šādā redakcijā:

„Minētais nosacījums neattiecas uz gadījumiem, ja koriģēšana tiek veikta attiecībā uz aktīviem, kas ir nodoti vai pārņemti reorganizācijas rezultātā vai uzņēmuma pārejas rezultātā.”.

1. 5.pantā:

Papildināt pirmajā daļā aiz vārda „aizdevumiem” ar vārdiem iekavās „(izņemot ienākumam pielīdzinātos aizdevumus, par kuriem aprēķināts iedzīvotāju ienākuma nodoklis)”;

izteikt septīto daļu šādā redakcijā:

„(7) Pie izdevumiem, kas ir tieši saistīti ar saimniecisko darbību, pieskaita Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 14.panta pirmās daļas 5. un 6.punkta prasībām atbilstoša komersanta un zemnieku saimniecības izdevumus, kas saistīti ar vieglā automobiļa (izņemot reprezentatīvā vieglā automobiļa) ekspluatāciju, ja vieglais automobilis ir atbrīvots no aplikšanas ar uzņēmumu vieglo transportlīdzekļu nodokli saskaņā ar Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likuma 14.panta pirmās daļas 5. un 6.punktu. Šāda vieglā automobiļa degvielas iegādes izdevumus minētais komersants vai zemnieku saimniecība iekļauj saimnieciskās darbības izdevumos, pamatojoties uz faktiski nobraukto kilometru skaitu katrā mēnesī saskaņā ar nodokļa maksātāja noteikto degvielas patēriņa normu uz 100 kilometriem, kas nepārsniedz izgatavotājrūpnīcas norādīto pilsētas cikla degvielas patēriņa normu vairāk kā par 20 procentiem.”;

papildināt pantu ar 7.1daļu šādā redakcijā:

„(71) Pie izdevumiem, kas ir tieši saistīti ar saimniecisko darbību, pieskaita normatīvajos aktos noteiktajiem atbalsta piešķiršanai nepieciešamajiem ikgadējās atbilstības kritērijiem atbilstošas lauksaimniecības pakalpojumu kooperatīvās sabiedrības un zvejnieku saimniecības izdevumus, kas saistīti ar vieglā automobiļa (izņemot reprezentatīvā vieglā automobiļa) ekspluatāciju. Šāda vieglā automobiļa degvielas iegādes izdevumus minētā kooperatīvā saimniecība iekļauj saimnieciskās darbības izdevumos, pamatojoties uz faktiski nobraukto kilometru skaitu katrā mēnesī saskaņā ar tās noteikto degvielas patēriņa normu uz 100 kilometriem, kas nepārsniedz izgatavotājrūpnīcas norādīto pilsētas cikla degvielas patēriņa normu vairāk kā par 20 procentiem.”.

1. 6.pantā:

aizstāt pirmās daļas pirmajā teikumā skaitli un vārdus „10.punktā” ar skaitli un vārdiem „ 10. un 23.punktā un šī panta ceturtās daļas 21.punktā”;

papildināt pirmās daļas 8.punktu pēc vārda „atsavināšanas” ar vārdiem „kā arī neatgūto ieguldījuma vērtību kapitālsabiedrības vai kooperatīvās sabiedrības likvidācijas gadījumā”;

aizstāt pirmās daļas 12.punktā vārdus „ir nodokļu parādi” ar vārdiem un skaitli „nodokļu parāda kopsumma pārsniedz 150 *euro*, izņemot nodokļu maksājumus, kuru maksāšanas termiņi ir pagarināti saskaņā ar likumu „Par nodokļiem un nodevām””;

papildināt pirmo daļu ar 21., 22., 23. un 24.punktu šādā redakcijā:

„21) lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības, kas atbilst noteiktajiem atbilstības kritērijiem, sadalīto pārpalikuma daļu, kura ir apliekama ar uzņēmumu ienākuma nodokli;

22) par izdevumiem, kas ir saistīti ar šā panta ceturtās daļas 18., 19. un 20.punktā minēto ienākumu gūšanu;

23) peļņas vai zaudējumu aprēķinā uzrādīto izdevumu summu, kurai, nosakot ar uzņēmumu ienākuma nodokli apliekamo ienākumu, ir piemērots šā likuma 6.6pantā noteiktais koeficients;

24) pētniecības un attīstības izdevumu summas daļa, par kuru jāpalielina ar uzņēmumu ienākuma nodokli apliekamais ienākums saskaņā ar likuma 6.6panta ceturto daļu.”

izslēgt ceturtās daļas 2.punktu;

papildināt ceturtās daļas 15.punktu aiz vārda „atsavināšanas” ar vārdiem iekavās „(ieskaitot procentu maksājumus, kas gūti no obligācijām)”;

papildināt ceturto daļu ar 17., 18., 19., 20. un 21.punktu šādā redakcijā:

„17) par nodokļa maksātāja gada pārskata peļņas vai zaudējumu aprēķinā uzrādīto lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības, kas atbilst noteiktajiem atbilstības kritērijiem, pārpalikuma daļu;

18) par augstskolu un koledžu ieņēmumiem, kas gūti kā samaksa par apmācību, ieskaitot minētajiem mērķiem piešķirtos valsts budžeta līdzekļus (tai skaitā valsts budžeta transfertus), ja tiek nodrošināta ar šiem ieņēmumiem saistīto izdevumu nodalīta uzskaite;

19) par ieņēmumiem, ko gūst augstskolas publiski izpildīto un izstādīto (izstādes, koncerti u.c.) darbu veidā, kas organizēti studiju procesā mākslinieciskās jaunrades darbības ietvaros, ja tiek nodrošināta ar šiem ieņēmumiem saistīto izdevumu nodalīta uzskaite;

20) par augstskolu, koledžu un zinātnisko institūciju ieņēmumiem, kas gūti no neatkarīgu pētījumu veikšanas ar mērķi gūt vairāk zināšanu un labāku izpratni, ja tiek nodrošināta šādu pētījumu dalīta uzskaite no pētījumiem, kuri ir komersantu interesēs un ievēroti šādi kritēriji:

1. pētījumu rezultāti tiek izplatīti mācību, publikāciju vai tehnoloģiju nodošanas veidā;
2. peļņa, kura tiek gūta no pētniecības, tiek atkārtoti investēta neatkarīgajā pētniecības darbībā, tās rezultātu izplatīšanā vai studējošo apmācībā;
3. privāto augstskolu un koledžu gadījumā to kapitāldaļu turētājiem, nedrīkst būt piekļuves priekšrocību attiecībā uz pētījumu kapacitāti vai tās radītajiem pētniecības rezultātiem.

21) par pētniecības un attīstības izdevumu summu, kas noteikta saskaņā ar šā likuma 6.6panta pirmo daļu.”;

izslēgt 17.daļu.

1. Izteikt 6.4panta pirmo teikumu šādā redakcijā:

„(1) Apliekamo ienākumu palielina par procentu maksājumiem (arī diskonta veidā), kas pārsniedz procentu maksājumu summu, kura aprēķināta, parādu saistībai piemērojot 1,57 reizes palielinātu taksācijas periodā iekšzemes nefinanšu uzņēmumiem izsniegto kredītu gada vidējo svērto procentu likmi. Iekšzemes nefinanšu uzņēmumiem izsniegto kredītu gada vidējo svērto procentu likmi, kas aprēķināta, izmantojot monetāro finanšu iestāžu statistikas rādītājus, savā interneta lapā viena mēneša laikā pēc taksācijas perioda beigām publicē Latvijas Banka. Saimnieciskās darbības izdevumos iekļautā procentu maksājumu summa nedrīkst pārsniegt faktiski aprēķināto procentu maksājumu summu.”

1. Papildināt likumu ar 6.6pantu šādā redakcijā:

„6.6pants Izdevumi pētniecībai un attīstībai

(1) Nodokļa maksātājs var samazināt ar uzņēmumu ienākuma nodokli apliekamo ienākumu, piemērojot izdevumu summai palielinošu koeficientu – 3, par šādiem izdevumiem:

1. par darbinieka (ar augstāko izglītību attiecīgajā jomā), kurš veic pētniecības un attīstības darbu nodokļa maksātāja uzņēmējdarbības attīstībai, darbaspēka izmaksām, kas tieši attiecināmas uz pētniecības un attīstības izstrādnes darbu;
2. par atlīdzības summu zinātniskajai institūcijai, kura reģistrēta Izglītības un zinātnes ministrijas Zinātnisko institūciju reģistrā un tām pielīdzināmām zinātniskajām institūcijām, kas ir Eiropas Savienības dalībvalsts, vai Eiropas Ekonomikas zonas valsts, ar kuru Latvija ir noslēgusi konvenciju par nodokļu dubultās uzlikšanas un nodokļu nemaksāšanas novēršanu, ja šī konvencija ir stājusies spēkā, rezidents, par sniegtajiem pētniecības pakalpojumiem, ja nodokļa maksātājs veic saimniecisko darbību attiecīgajā nozarē, kurā veikts pētījums un šis pētījums nepieciešams nodokļa maksātāja saimnieciskās darbības attīstībai, vai jauna produkta ieviešanai ražošanā;
3. par atlīdzības summu Nacionālās akreditācijas birojam, vai tam pielīdzināmai akreditētai sertificēšanas, testēšanas un kalibrēšanas institūcijai un tām pielīdzināmām zinātniskajām institūcijām, kas ir Eiropas Savienības dalībvalsts, vai Eiropas Ekonomikas zonas valsts, ar kuru Latvija ir noslēgusi konvenciju par nodokļu dubultās uzlikšanas un nodokļu nemaksāšanas novēršanu, ja šī konvencija ir stājusies spēkā, rezidents, par nodokļa maksātāja jaunradītās tehnoloģijas atbilstības apliecinājumu.

(2) Šā panta pirmā daļa ir piemērojama tiem pētniecības un attīstības darbiem, kuriem ir nodokļa maksātāja paša izstrādāta projekta dokumentācija, noteikts izpētes mērķis un paredzamais veicamā darba plāns un izpildes termiņš. Pētniecības un attīstības darbības atbilstības kritērijus, novērtēšanas, piemērošanas un uzskaites kārtību nosaka Ministru kabinets.

(3) Ja nodokļa maksātājs, šā panta pirmajā daļā noteiktās, attīstības izmaksas kapitalizē, tad ar uzņēmumu ienākuma nodokli apliekamo ienākumu samazina atbilstoši periodam, kāds noteikts finanšu grāmatvedībā;

(4) Pētniecības un attīstības darbu rezultātu, kura izmaksām ir piemērots šā panta pirmajā daļā minētais atvieglojums, nedrīkst atsavināt piecu taksācijas periodu laikā, skaitot no taksācijas perioda, kurā izdevumos ir iekļauti pēdējie izdevumi attiecībā uz šo pētījumu. Ja darba rezultāts tiek atsavināts piecu taksācijas periodu laikā, nodokļa maksātājs likumā „Par nodokļiem un nodevām” noteiktajā kārtībā veic uzņēmumu ienākuma nodokļa deklarācijas (turpmāk – deklarācija) precizēšanu. Atlikušo izdevumu summu, kurai piemērots šā panta pirmajā daļā noteiktais atvieglojums, bet par kuru precizēto deklarāciju nodokļa maksātājs nav tiesīgs iesniegt, iekļauj apliekamajā ienākumā tajā taksācijas periodā, kurā darba rezultāts ir atsavināts.”

1. 9.pantā:

papildināt pantu ar 1.4daļu šādā redakcijā:

„(14) Ja debitors ir nerezidents, kas atbilst šā panta pirmās daļas 3.punktā minētajam nosacījumam, tad debitora parādam tiek piemērota šā panta 1.2daļa.”;

papildināt pantu ar piekto daļu šādā redakcijā:

„(5) Šā panta pirmās daļas 1.punkts nav piemērojams attiecībā uz:

1. neatgūto zaudētā parāda pievienotās vērtības nodokļa summu, par kuru nav samazināta valsts budžetā maksājamā pievienotās vērtības nodokļa summa saskaņā ar normatīvajiem aktiem, kas regulē pievienotās vērtības nodokļa piemērošanu;
2. neatgūto aizdevuma summu, par kuru tika aprēķināti procentu maksājumi.”
3. 13.pantā:

izslēgt pirmajā daļā 2.punkta „b” apakšpunktu;

aizstāt pirmās daļas 3.1punktā vārdus „riteņkrēslos sēdošos invalīdus” ar vārdiem „riteņkrēslos sēdošās personas ar invaliditāti”;

papildināt pirmo daļu ar 7.1punktu šādā redakcijā:

„71) nodokļa maksātāji, saskaņā ar šā likuma 6.2pantu veiktās reorganizācijas procesa ietvaros, nodoto un saņemto pamatlīdzekļu taksācijas perioda nolietojuma kopsummu, kas aprēķināta saskaņā ar šo pantu, reizina ar koeficientu, kuru aprēķina, mēnešu skaitu taksācijas periodā dalot ar divpadsmit.”;

izslēgt pirmās daļas 9. un 10.punktu;

papildināt 1.2daļu ar 9.punktu šādā redakcijā:

„9) pamatlīdzekļiem, kas iegādāti vai izveidoti taksācijas periodā, kas sākas 2014.gadā, un turpmākajos taksācijas periodos, līdz taksācijas periodam, kas sākas 2020.gadā, - 1,5.”;

izslēgt panta 1.5 daļu;

izslēgt panta 4.1daļu.

1. 14.pantā:

izteikt 1.4 daļas trešo teikumu šādā redakcijā:

„Segto zaudējumu summu un informāciju par zaudējumu pārņēmēju uzrāda deklarācijā.”

izslēgt sesto, septīto un devīto daļu.

1. Izslēgt 14.1 pantu.
2. Papildināt 16.pantu ar ceturto un piekto daļu šādā redakcijā:

„(4) Ja šā panta pirmajā daļā minētais ienākums gūts ar viena vai vairāku finanšu starpnieku starpniecību, tad nodokļa nomaksu ārvalstīs var apliecināt ar Eiropas Savienības dalībvalsts vai valsts, ar kuru Latvija ir noslēgusi konvenciju par nodokļu dubultās uzlikšanas un nodokļu nemaksāšanas novēršanu, vai līgumu par informācijas apmaiņu attiecībā uz nodokļiem, ja šī konvencija, vai līgums ir stājies spēkā, nodokļu iekasēšanas institūcijas attiecīgajam finanšu starpniekam izsniegtiem dokumentiem, kas apstiprina nodokļa nomaksu ārvalstī no publiskās apgrozības vērtspapīru ienākuma, ar nosacījumu, ka tajos ir identificēti attiecīgie vērtspapīri, kuru patiesais labuma guvējs ir Latvijas nodokļa maksātājs. Šajā gadījumā Latvijas nodokļa maksātājs, kopā ar ārvalsts nodokļu iekasēšanas institūcijas finanšu starpniekam izsniegtajiem dokumentiem, iesniedz Valsts ieņēmumu dienestam rakstveida iesniegumu, kurā apliecina nodokļa nomaksu ārvalstī un apstiprina, ka, ir gatavs segt likumos paredzētās soda un nokavējuma naudas, ja informācijas apmaiņas ceļā tiks noskaidrots, ka nodoklis ārvalstī nav ticis samaksāts.

(5) Šī panta pirmo daļu attiecībā uz ienākumu, kas saņemts ar viena vai vairāku finanšu starpnieku starpniecību, var arī piemērot pamatojoties uz ārvalsts finanšu starpnieka, kas ir Eiropas Savienības vai valsts, ar kuru Latvija ir noslēgusi konvenciju par nodokļu dubultās uzlikšanas un nodokļu nemaksāšanas novēršanu, vai līgumu par informācijas apmaiņu attiecībā uz nodokļiem, ja šī konvencija, vai līgums ir stājies spēkā, izsniegtiem dokumentiem, kas apstiprina nodokļa nomaksu ārvalstī no publiskās apgrozības vērtspapīru, ar nosacījumu, ka tajos ir identificēti attiecīgie vērtspapīri, kuru patiesais labuma guvējs ir Latvijas nodokļa maksātājs. Šajā gadījumā Latvijas nodokļa maksātājs, kopā ar finanšu starpnieka izsniegtajiem dokumentiem, iesniedz Valsts ieņēmumu dienestam rakstveida iesniegumu, kurā apliecina nodokļa nomaksu ārvalstī un apstiprina, ka, ir gatavs segt likumos paredzētās soda un nokavējuma naudas, ja informācijas apmaiņas ceļā tiks noskaidrots, ka nodoklis ārvalstī nav ticis samaksāts.”

1. Aizstāt 17.2panta ceturtās daļas 1.punktā skaitli un vārdus „3 miljonus latu” ar skaitli un vārdiem „10 miljonus *euro*”.
2. Izteikt 18.panta otro daļu šādā redakcijā:

„(2) Nodokļu maksātājs šajā pantā noteikto nodokļa atlaidi var piemērot, ja lauksaimniecībā izmantojamās zemes platība ir deklarēta un apstiprināta vienotā platību maksājuma saņemšanai saskaņā ar normatīvajiem aktiem par valsts un Eiropas Savienības atbalsta piešķiršanu lauksaimniecībai tiešā atbalsta shēmas ietvaros vai tad, ja nodokļa maksātājs vienlaikus ar deklarāciju ir iesniedzis Valsts ieņēmumu dienestā pašvaldības izsniegtu izziņu par zemes platību, kas faktiski tiek izmantota lauksaimniecības produkcijas ražošanai.”

1. Aizstāt 20.1panta ceturtajā daļā vārdus „ir nodokļa parādi par iepriekšējiem gadiem” ar vārdiem un skaitli „nodokļu parāda kopsumma pārsniedz 150 *euro*, izņemot nodokļu maksājumus, kuru maksāšanas termiņi ir pagarināti saskaņā ar likumu „Par nodokļiem un nodevām””.
2. 22.pantā:

papildināt pantu ar 2.1 un 2.2daļu šādā redakcijā:

„(21) Ja saskaņā ar deklarāciju aprēķinātā uzņēmumu ienākuma nodokļa summa, pirms pirmstaksācijas perioda zaudējumu segšanas, neveidojas, vai tā ir mazāka par 50 euro, tad nodokļa maksātājs deklarācijā norāda budžetā maksājamo nodokli 50 *euro* apmērā, kuru pārskaita budžetā šā panta otrajā daļā noteiktajā termiņā. Saskaņā ar šo daļu papildus budžetā iemaksājamā nodokļa summa nav uzskatāma par nodokļa pārmaksu.

(22) Šā panta 2.1daļu nepiemēro, ja izpildās viens no nosacījumiem:

1. taksācijas periodā uzņēmējsabiedrība reģistrēta Uzņēmumu reģistrā;
2. taksācijas periodā ir pabeigts uzņēmējsabiedrības likvidācijas process;
3. nodokļa maksātājs taksācijas periodā ir veicis iedzīvotāju ienākuma nodokļa un valsts sociālās apdrošināšanas obligātās iemaksas par darbiniekiem.”;

aizstāt astotajā daļā vārdus „kas atbilst normatīvajos aktos noteiktajiem kritērijiem par atbalsta saņemšanu lauku attīstībai” ar vārdiem „noteiktajiem atbilstības kritērijiem un mežsaimniecības pakalpojumu kooperatīvās sabiedrības, kas atbilst noteiktajiem atbilstības kritērijiem”;

papildināt pantu ar 8.1 daļu šādā redakcijā:

„(81) Lauksaimniecības pakalpojumu kooperatīvās sabiedrības un mežsaimniecības pakalpojumu kooperatīvās sabiedrības, kas atbilst normatīvajos aktos noteiktajiem kritērijiem, biedri, pamatojoties uz minēto sabiedrību deklarāciju par sabiedrības biedriem ar nodokli apliekamo sadalīto pārpalikumu, iekļauj uz sevi attiecināto ar uzņēmumu ienākuma nodokli apliekamo ienākumu daļu savā deklarācijā, attiecīgi koriģējot apliekamo ienākumu.”;

papildināt 10.daļu ar otro teikumu šādā redakcijā:

„Ja personālsabiedrības taksācijas periods nesakrīt ar tās biedra taksācijas periodu, tad personālsabiedrības biedrs uz sevi attiecināmo personālsabiedrības ar uzņēmumu ienākuma nodokli apliekamo ienākumu vai zaudējumu daļu iekļauj tā taksācijas perioda deklarācijā, kurā beidzas personālsabiedrības taksācijas periods.”

papildināt pantu ar 12., 13. un 14.daļu šādā redakcijā:

„(12) Nodokļu maksātājs – nerezidents, pārskatu par nodokļa aprēķinu saskaņā ar šā likuma 3.panta 4.8daļu Valsts ieņēmumu dienestā var iesniegt ne vēlāk kā 12 mēnešu laikā no darījuma brīža.

(13) Ministru kabinets nosaka kārtību, kādā Valsts ieņēmumu dienests saņem un izskata pārskatu par nodokļa aprēķinu un atmaksā nodokli, kā arī nosaka kopā ar pārskatu iesniedzamos dokumentus.”

1. Papildināt 23.pantu ar 13.daļu šādā redakcijā:

„(13) Lauksaimniecības pakalpojumu kooperatīvās sabiedrības kuras pretendē uz atbilstīgās lauksaimniecības pakalpojumu kooperatīvās sabiedrības statusu, kā arī mežsaimniecības kooperatīvās sabiedrības, kas pretendē uz atbilstīgās mežsaimniecības pakalpojumu kooperatīvās sabiedrības statusus, uzņēmumu ienākuma nodokļa avansa maksājumus var veikt labprātīgi.”

1. Aizstāt pārejas noteikumu 99.punktā skaitļus un vārdus „2013.gada 31.decembrim un kuri pabeigti līdz 2016.gada 31.decembrim” ar skaitļiem un vārdiem „2020.gada 31.decembrim un kuri pabeigti līdz 2023.gada 31.decembrim”.
2. Papildināt pārejas noteikumus ar 111., 112., 113., 114., 115., 116., 117., 118., 119., 120 un 121.punktu šādā redakcijā:

„111. Grozījumi likuma 6.panta pirmās daļas 12.punktā un 20.1panta ceturtajā daļā ir piemērojami par taksācijas periodu, kas sākās 2013.gadā un turpmākajos taksācijas periodos. Grozījumu likuma 20.1panta ceturtajā daļā var piemērot par taksācijas periodu, kas sākās 2013.gadā, ja tas ir labvēlīgs nodokļa maksātājam. Piemērojot minētos grozījumus periodā, kurā kā maksāšanas līdzeklis tiek izmantots lats, nodokļu parāda kopsumma nevar pārsniegt 100 latus.

112. Likuma 6.panta pirmās daļas 21.punkts, ceturtās daļas 17.punkts un likuma 22.panta 8.1daļa ir piemērojama attiecīgās kooperatīvās sabiedrības pārpalikuma daļai, kura sadalīta par taksācijas periodu, kas sākas 2014.gadā un turpmākajos taksācijas periodos.

113. Likuma 6.panta pirmās daļas 22.punkts un ceturtās daļas 18., 19. un 20.punkts, grozījumi 6.panta 17.daļā, 6.4panta pirmajā daļā, 14.1pantā, likuma 22.panta 2.1 un 2.2daļa un grozījums 22.panta 10.daļā ir piemērojams, sākot ar taksācijas periodu, kas sākas 2014.gadā un turpmākajos taksācijas periodos.

114. likuma 6.panta pirmās daļas 23. un 24. punkts, ceturtās daļas 21.punkts, likuma 6.6pants ir piemērojams attiecībā uz darbaspēka izmaksām, kuras ir aprēķinātas par 2014.gada jūlija mēnesi un turpmākajiem periodiem, kā arī pētniecības un attīstības līgumiem, kuri noslēgti ar zinātniskajām institūcijām, vai akreditētai sertificēšanas, testēšanas un kalibrēšanas institūcijai sākot ar 2014.gada 1.jūliju un turpmākajiem periodiem.

115. Grozījumi 6.panta ceturtās daļas 2.punktā un 14.panta devītās daļas izslēgšanu piemērojama sākot ar taksācijas periodu, kas sākas 2017.gadā un turpmākajos taksācijas periodos.

116. Grozījumi, kas izslēdz šā likuma 13.panta pirmās daļas 2.punkta „b” apakšpunktu, 9. un 10.punktu un 14.panta 6. un 7.daļu ir piemērojami, sākot ar 2013.gada 1.janvāri.

117. Grozījums 13.panta 4.1daļā stājas spēkā ar 2015.gada 1.janvāri.

118. Līdz 2012.gada 31.decembrim spēkā esošajā īpaši atbalstāmajā teritorijā, nodokļa maksātājs, kas pamatlīdzekļa nolietojuma aprēķinam piemērojis šā likuma 13.panta pirmās daļas 9.punktā (redakcijā, kas bija spēkā uz 2012.gada 31.decembri) minēto koeficientu, turpina aprēķināt nolietojumu, nesamazinot pamatlīdzekļa atlikušo vērtību par summu, kas radusies, piemērojot pamatlīdzekļa vērtību palielinošo koeficientu, ja šo pamatlīdzekli turpina izmantot attiecīgajā teritorijā saimnieciskās darbības nodrošināšanai.

119. Nodokļa maksātājs, kas reģistrēts un darbojās līdz 2012.gada 31.decembrim spēkā esošajā īpaši atbalstāmajā teritorijā, šā likuma 14.panta pirmajā daļā minētos taksācijas perioda zaudējumus, kas radušies līdz 2004.gadam, var segt hronoloģiskā secībā no nākamo desmit taksācijas periodu apliekamā ienākuma. Ja saskaņā ar šo likumu izdarītās nodokļa maksātāja taksācijas perioda peļņas vai zaudējumu koriģēšanas rezultāts ir zaudējumi, kas radušies taksācijas periodā, kas sākās 2005.gadā, vai pēc tam, tos var segt hronoloģiskā secībā no nākamo taksācijas periodu apliekamā ienākuma.

120. Nodokļa maksātājs, kas reģistrēts un darbojas līdz 2012.gada 31.decembrim spēkā esošajā īpaši atbalstāmajā teritorijā, šā likuma 14.panta 1.1daļā minētos taksācijas periodu zaudējumus var segt hronoloģiskā secībā no nākamo sešu taksācijas periodu apliekamā ienākuma.

121. Pārejas noteikumu 119. un 120.punkta normas ir piemērojamas tikai attiecībā uz to taksācijas periodu zaudējumiem, kuru laikā attiecīgajai teritorijai bija īpaši atbalstāmās teritorijas statuss.”

1. Sadaļā „Informatīva atsauce uz Eiropas Savienības direktīvām”:

izslēgt 2. un 4.punktu;

papildināt sadaļu ar 9.punktu šādā redakcijā:

„9) Padomes 2011.gada 30.novembra direktīvas 2011/96/ES par kopēju nodokļu sistēmu, ko piemēro mātes uzņēmumiem un meitasuzņēmumiem, kuri atrodas dažādās dalībvalstīs.”

1. Likums stājas spēkā ar 2014.gada 1.janvāri.

Finanšu ministrs A.Vilks

03.09.2013 9:40

3500

S.Mačivka 67095630,

[sandra.macivka@fm.gov.lv](mailto:sandra.macivka@fm.gov.lv)